Diari Oficial de la Generalitat Valenciana


Sumari del DOGV 6141, del 10-11-2009 (2009/12484)

RESOLUCIÓ de 6 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Centre Superior d'Investigació en Salut Pública i la Facultat de Medicina de la Universitat de Comenius de Bratislava.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6141

Data del DOGV
:   10-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12288


Data del document
:   06-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Centre Superior d'Investigació En Salut Pública
    * cooperació administrativa
    * universitat
    * investigació mèdica
    * administració regional
    * salut pública

RESOLUCIÓ de 6 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Centre Superior d'Investigació en Salut Pública i la Facultat de Medicina de la Universitat de Comenius de Bratislava.  
 [2009/12488]  
El Centre Superior d'Investigació en Salut Pública i la Facultat de Medicina de la Universitat de Comenius de Bratislava han subscrit, després de la tramitació prèvia reglamentària, el 22 d'abril de 2009, un conveni de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 2135/2009, i que figura com a annex d'esta resolució.  
València, 6 de novembre de de 2009.- El director general del Secretariat del Consell:Ángel Mompó Romero.  
Conveni de col·laboració entre el Centre Superior d'Investigació en Salut Pública i la Facultat de Medicina de la Universitat de Comenius de Bratislava  
Compareixen  
D'una part, Isabel Muñoz Criado, directora del Centre Superior d'Investigació en salut Pública, València, Espanya, que actua en representació de la dita institució i  
D'una altra part, professor Peter Laba?, degà de la Facultat de Medicina de la Universitat Comenius a Bratislava, que actua en representació de la dita institució.   
Les parts es reconeixen mútuament la capacitat legal necessària, competència i representació quant a la celebració del present conveni de cooperació i   
Exposen  
1. Que el Centre Superior d'Investigació en Salut Pública (CSISP), d'acord amb la Llei 4/2005, de 17 de juny, de Salut Pública de la Generalitat Valenciana és un dels instruments que establix l'art.5.2 del Text Refós de la Llei d'Hisenda Pública de la Generalitat i és responsable de la realització de la política de la Conselleria de Sanitat de la Comunitat Valenciana en relació amb la investigació en la salut pública. Per a complir este fi la Institució necessàriament requerix la col·laboració amb les Universitats.  
2. L'objectiu principal de la Facultat de medicina de la Universitat de Comenius a Bratislava, Eslovàquia, és el suport i propagació de la formació i comprensió. La Universitat és aixímateix una Institució d'investigació científica, que obri nous horitzons i al mateix temps incrementa la transmissió dels coneixements. És una Institució de formació superior, que aspira a ser membre dels grans centres europeus amb qualitat acadèmica excel·lent i aconseguir una posició internacional.  
3. Per això, ambdós Institucions van acordar, que s'associaran en matèria d'investigació cientificotecnològica i de formació en les àrees d'interés comú, inclosa la participació en els projectes comuns. Tenint en compte l'anteriorment exposat, ambdós parts  
Acorden  
Reforçar les relacions i unificar l'esforç per a aconseguir estàndards unificats de rendiment que crearan i reforçaran, en el marc prèviament establit, els contactes i col·laboració d'acord amb les següents   
Estipulacions  
1. Objecte del conveni  
L'objecte del present conveni és crear el marc per a la col·laboració entre el Centre Superior d'Investigació en Salut Pública i la Universitat Comenius a Bratislava en la investigació, ciència, tècnica, formació i la col·laboració en matèries específiques.  
2. Model de col·laboració   
a) Participació en els programes de formació en el lloc que assegura el millor aprofitament de les ofertes formatives.  
b) La participació internacional en els projectes comuns, afavorir als contactes professionalment rellevants.  
c) Suport per a la incorporació de les necessitats institucionals d'ambdós parts, als fins d'augmentar degudament la qualitat dels reptes de caràcter europeu.  
d) Promoció de la participació de la resta dels països per a aconseguir la màxima participació en distints projectes dels països de la Unió Europea.  
e) Consultoria en els temes comuns relacionats amb l'activitat en la salut pública d'ambdós entitats.  
f) Possibilitar l'ús recíproc de les instal·lacions.  
g) Altres assumptes d'interés comú en el marc de les possibilitats de les parts i les activitats que són objecte del present conveni de col·laboració.   
3. Acords específics  
Cada projecte i/o programa d'activitat en el marc del present conveni constituirà un acord específic que haurà de contindre, sense perjuí d'altres, els elements següents:  
a) Definició de l'objecte perseguit.  
b) Descripció del pla de treball, que haurà de contindre les distintes fases del seu desenvolupament i la cronologia del mateix.  
c) El pressupost total i els recursos materials i econòmics necessaris per al programa, havent d'especificar els recursos econòmics.  
d) Les bases de coordinació, realització i seguiment del projecte.  
4. Bases de funcionament  
Les contribucions en virtut del present conveni de col·laboració es regiran d'acord amb les directrius de la Universitat de Comenius de Bratislava i Centre Superior d'Investigació en Salut Pública de forma, que formaran acords específics, tenint en compte el caràcter de la col·laboració i el centre on es desenvoluparen els treballs.  
5. Constitució d'un comité comú  
Per a facilitar la col·laboració en els acords específics, per al seguiment i conformitat es crearà un comité comú, format per dos representants de la Universitat Comenius a Bratislava i dos representants de la Conselleria de Sanitat, sent un d'ells per cada part contractant o les persones en qui deleguen. Este comité es crearà en el termini de 30 dies a partir de la firma del present conveni. El Comité comú dictarà les seues directrius de funcionament intern.  
6. Activitat del comité comú  
Les funcions del comité comú són les següents:  
a) Promocionar les oportunitats per a la col·laboració en la formació cientificotecnològica d'interés comú.  
b) Preparar l'acord específic de desenvolupament en forma de col·laboració del conveni marc per a determinats subjectes, d'acord amb l'estipulació segona.  
c) Presentar propostes per al desenvolupament de nous projectes.  
d) Aclarir i resoldre dubtes, que puguen suscitar-se en la interpretació i realització dels acords específics.  
e) Efectuar el seguiment dels acords específics celebrats.  
7. Entrada en vigor i duració   
Este conveni marc entrarà en vigor el dia de la seua firma pel termini de tres anys, que serà automàticament renovable pel mateix termini, si cap de les parts expressa de forma clara la seua voluntat de no renovar-ho.  
8. Modificacions o resolució   
Les parts podran en qualsevol moment modificar o resoldre de comú acord el present conveni. Les parts podran resoldre el present conveni per mitjà de presentació de la comunicació a l'altra part amb l'antelació de sis mesos a la data de la pretesa resolució. En tot cas, els acords específics hauran de ser complits.  
El Centre Superior d'Investigació en Salut Pública i la Universitat Comenius a Bratislava acorden resoldre de forma amistosa les desavinences que poden sorgir en el compliment del present conveni, acceptant, en cas de conflicte, la resolució judicial.  
El present conveni ha sigut redactat en dos exemplars en l'idioma eslovac i en dos exemplars en l'idioma anglés; les versions redactades en ambdós idiomes tenen la mateixa validesa jurídica. Les relacions jurídiques es regiran en cas de dubte o divergència sobre la interpretació/integració de les disposicions redactades en els idiomes eslovac i anglés, per les de la versió eslovaca.  
En prova de conformitat firmen el present conveni en dos exemplars exemplar en els idiomes anglés i eslovac.  
22 d'abril de 2009  
Pel Centre Superior d'Investigació en Salut Pública: Dra. Isabel Muñoz Criado.   
Per la Universitat Comenius, Facultat de Medicina: Prof. MU Dr. Peter Laba?, PhD.